**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL atleidimo nuo rinkliavos už leidimŲ įrengti išorinę reklamą išdavimą**

2020 m. birželio 22 d. Nr. SP-178

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Kėdainių rajono savivaldybės tarybos 2008 m. gegužės 30 d. sprendimu Nr. TS-147 ,,Dėl vietinių rinkliavų nustatymo ir nuostatų tvirtinimo“ patvirtintų Vietinių rinkliavų nuostatų 29 punktu, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ bei atsižvelgdama į UAB ,,LT Advert“ 2020 m. gegužės 5 d. prašymą, Kėdainių rajono savivaldybės taryba n u s p r e n d ž i a:

Atleisti UAB ,,LT Advert“ nuo rinkliavos už leidimų įrengti išorinę reklamą išdavimą nuo 2020 m. gegužės 5 d. iki 2020 m. liepos 17 d.

Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Rytis Vieštautas Rūta Švedienė Gintautas Muznikas

2020-06- 2020-06- 2020-06-

Aurelija Piepalienė Dalius Ramonas Arūnas Kacevičius

2020-06- 2020-06- 2020-06-

Kėdainių rajono savivaldybės tarybai

**AIŠKINAMASIS RAŠTAS**

**SPRENDIMAS**

**DĖL ATLEIDIMO NUO RINKLIAVOS UŽ LEIDIMŲ ĮRENGTI IŠORINĘ REKLAMĄ IŠDAVIMĄ**

2020-06-15

Kėdainiai

**Parengto sprendimo projekto tikslai:**

Projekto tikslas – vadovaujantis Kėdainių rajono savivaldybės tarybos 2008 m. gegužės 30 d. sprendimu Nr. TS-147 ,,Dėl vietinių rinkliavų nustatymo ir nuostatų tvirtinimo“ patvirtintų Vietinių rinkliavų nuostatų 29 punktu išnagrinėti UAB ,,LT Advert“ 2020 m. gegužės 5 d. prašymą, ir priimti sprendimą dėl UAB ,,LT Advert“ atleidimo nuo rinkliavos už leidimų įrengti išorinę reklamą išdavimą nuo 2020 m. gegužės 5 d. iki 2020 m. liepos 17 d.

**Sprendimo projekto esmė, rengimo priežastys ir motyvai:**

Kėdainių rajono savivaldybė 2020 m. gegužės 6 d. gavo UAB ,,LT Advert“ prašymą (pridedama) ,,sustabdyti rinkliavą už reklamą iki oficialiai paskelbto karantino pabaigos ir papildomai mėnesį po karantino pabaigos paskelbimo“. Įmonė prašymą motyvuoja tuo, kad karantino metu yra taikomi tiesioginiai veiklos draudimai didžiajai daliai lauko reklamos klientų. Taupydamos kaštus ir bandydamos išlaikyti verslą, įmonės atšaukia reklamos kampanijas, nes nepajėgia sumokėti jau iš anksto sutartų užsakymų ir riboja būsimus. UAB ,,LT Advert“ teigimu, jų įmonė bando jiems padėti ir maksimaliai mažina reklamos eksponavimo kainas, kas galiausiai įtakoja jų rezultatus. Įmonė ieško būdų, kaip sumažinti reklaminių įrenginių eksponavimo savikainą ir išlaikyti klientus, taip padedant verslui skleisti svarbią informaciją ir tuo pačiu nesužlugdyti jų įmonės veiklos.

UAB ,,LT Advert“ teigia, kad yra pasirengę padėti Kėdainių rajono savivaldybei skleidžiant svarbią miestui informaciją, taip pat karantino metu savo lėšomis atspausdino ir savo reklaminiuose įrenginiuose eksponavo socialinio pobūdžio informaciją, raginančią miesto gyventojus laikytis karantino metu nustatytų reikalavimų.

UAB ,,LT Advert“ Kėdainių mieste turi 2 reklaminius stendus (18 m² ploto J. Basanavičiaus g. 73 ir dvipusį stendą po 18 m² J. Basanavičiaus g. 91). Nustatyta vietinė rinkliava Kėdainių mieste (ne senamiestyje) – 87 Eur už 1 m ² metams.

**Lėšų poreikis (jeigu sprendimui įgyvendinti reikalingos lėšos):**

Priėmus sprendimą, į savivaldybės biudžetą nebus surinkta rinkliavų apie 950,0 Eur (skaičiuojant maksimaliai užpildytus reklaminius plotus).

**Laukiami rezultatai:**

Bus priimtas sprendimas dėl UAB ,,LT Advert“ atleidimo nuo rinkliavos už leidimų įrengti išorinę reklamą išdavimą mėnesį nuo 2020 m. gegužės 5 d. iki 2020 m. liepos 17 d.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| Sritys | Numatomo teisinio reguliavimo poveikio vertinimo rezultatai | |
| Teigiamas poveikis | Neigiamas poveikis |
| Ekonomikai |  |  |
| Finansams |  |  |
| Socialinei aplinkai |  |  |
| Viešajam administravimui |  |  |
| Teisinei sistemai |  |  |
| Kriminogeninei situacijai |  |  |
| Aplinkai |  |  |
| Administracinei naštai |  |  |
| Regiono plėtrai |  |  |
| Kitoms sritims, asmenims ar jų grupėms |  |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Architektūros ir urbanistikos

skyriaus vyr. specialistė Aurelija Piepalienė